PATVIRTINTA

Varėnos rajono savivaldybės tarybos

2015 m. gruodžio 29 d. sprendimu

Nr. T-VIII-205

**VARĖNOS RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2016 METŲ VEIKSMŲ PLANAS**

**BENDROSIOS NUOSTATOS**

Varėnos rajono savivaldybės Neformaliojo suaugusiųjų švietimo ir tęstinio mokymosi veiksmų planas 2016 metams parengtas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymo nuostatomis, Neformaliojo suaugusiųjų švietimo plėtros 2014–2016 metų veiksmų planu, patvirtintu Lietuvos Respublikos švietimo ir mokslo ministro 2014 m. spalio 9 d. įsakymu Nr. V-893 bei atsižvelgiant į rajono įstaigų, organizacijų teikiamas paslaugas, susijusias su neformaliuoju suaugusiųjų švietimu.

Veiksmų plano paskirtis – siekti nuoseklios ir tarpinstituciniu susitarimu grįstos neformaliojo suaugusiųjų švietimo plėtros, sudarančios sąlygas suaugusiųjų mokymuisi visą gyvenimą.

Veiksmų planu siekiama įgyvendinti 2016-2018m. Varėnos rajono savivaldybės strateginio veiklos plano Žinių visuomenės plėtros programos 03 tikslo „Didinti suaugusiųjų švietimo, pagalbos mokyklai ir šeimai paslaugų kokybę ir prieinamumą, formuojant bendruomenės mokymosi visą gyvenimą bei darnaus vystymosi nuostatas“ 03.01. uždavinio „Tobulinti mokytojų kompetencijas įgalinančias skatinti mokinių mokymosi motyvaciją, padėti rajono bendruomenei įgyti kompetencijas, padedančias prisitaikyti prie besikeičiančios visuomenės“ 03.01.01. priemonę „Mokytojų ir rajono bendruomenės narių kvalifikacijos ir kompetencijų tobulinimo programų rengimas ir vykdymas bei gerosios patirties sklaida“.

Valstybės pažangos strategijoje „Lietuvos pažangos strategija „Lietuva 2030“ numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje. 2020 m. siekiama, kad pagal šį rodiklį Lietuva užimtų 18 vietą, o 2030 m. – ne žemesnę negu 17 vietą tarp visų Europos Sąjungos šalių. „Eurostat“ duomenimis, nuo 2005 m. iki 2013 m. tarp 25–64 m. gyventojų, kurie per paskutines 4 savaites iki tyrimo dalyvavo švietimo, tame tarpe ir profesinio mokymo veikloje buvo fiksuojamas mokymosi visą gyvenimą lygio svyravimas tarp 3,9–6 proc., todėl reikalingos priemonės situacijai gerinti.

Lietuvos statistikos departamento atliktas suaugusiųjų švietimo tyrimas atskleidė, kad žinių nuolat siekia kas trečias Lietuvos suaugęs gyventojas. Tyrimo duomenimis, 2011 m. bent kartą per vienerius metus švietimo įstaigose mokėsi įvairių švietimo teikėjų organizuotose kursuose, seminaruose dalyvavo, o taip pat savarankiškai mokėsi 39 proc. šalies gyventojų. Dauguma suaugusiųjų gyventojų (89 proc.) teigė, kad nuolatinis žinių gilinimas ir įgūdžių tobulinimas ne tik svarbus norint išsaugoti darbo vietą, bet ir turi reikšmės siekiant asmeninio tobulėjimo.

Būtina plėtoti Trečiojo amžiaus universiteto (TAU) veiklą skatinančius projektus, įtraukti švietimo institucijas į vyresnio amžiaus asmenų mokymosi poreikių tenkinimą. TAU, kaip suaugusiųjų neformaliojo švietimo teikėjai, prisideda prie mokymosi visą gyvenimą programos įgyvendinimo, rūpinasi neformaliuoju vyresniojo amžiaus žmonių švietimu, mažina jų socialinę atskirtį, palaiko fizinį, emocinį ir intelektualinį vyresniojo amžiaus žmonių aktyvumą, kartų bendravimą.

**SITUACIJOS ANALIZĖ**

Varėnos rajono savivaldybėje neformalųjį suaugusiųjų švietimą vykdo Varėnos švietimo centras, Varėnos švietimo centro Turizmo ir verslo informacijos skyrius, Varėnos kultūros centras, Varėnos rajono savivaldybės viešoji biblioteka, Varėnos rajono savivaldybės visuomenės sveikatos biuras.

Varėnos švietimo centrastiria ir analizuoja ugdymo įstaigų pedagoginių darbuotojų kvalifikacijos tobulinimo poreikius; rengia ir siūlo kitų parengtas kvalifikacijos tobulinimo programas bei organizuoja ugdymo įstaigų pedagoginių darbuotojų ir kitų rajono gyventojų kvalifikacijos tobulinimo renginius; inicijuoja, rengia ir įgyvendina projektus, dalyvauja projektuose partnerio teisėmis ir pareigomis. Varėnos švietimo centras turi galimybių būti suaugusiųjų neformaliojo švietimo teikėju, nes centro darbuotojai turi reikalingų kompetencijų andragogikos srityje, metodinių renginių organizavime, bendradarbiauja su kitomis suaugusiųjų ugdymo institucijomis, socialiniais partneriais. Institucija yra akredituota Lietuvos Respublikos švietimo ir mokslo ministerijos. Varėnos švietimo centro Turizmo ir verslo informacijos skyriaus tikslas – sukurti palankesnes informacines sąlygas turizmo ir verslo plėtrai. Turizmo ir verslo informacijos skyrius renka, kaupia ir nemokamai teikia informaciją apie turizmo paslaugas, lankomus objektus ir vietoves Varėnos rajone; rengia, leidžia ir platina informacinius bei kartografinius leidinius apie turizmo paslaugas, objektus ir vietoves; teikia lankytojams individualius pasiūlymus apie galimybes susipažinti ir aplankyti rajono turizmo išteklius, rengiami turistiniai maršrutai. Rengia kvalifikacijos tobulinimo kursus, seminarus, paskaitas skirtas turizmo ir verslo sektoriams.

Varėnos rajono savivaldybės viešoji bibliotekayra svarbus informacijos, kultūros ir švietimo centras. Viešoji biblioteka savivaldybės teritorijoje turi 24 padalinius kaimuose. Viešoji biblioteka nuosekliai formuoja kokybiškesnę fondų sudėtį, atsižvelgdama į skaitytojų poreikius bei vartotojų skaitymo apklausos duomenis. Varėnos rajono savivaldybės bibliotekose organizuojami literatūriniai, muzikos ir mokomojo pobūdžio renginiai, knygų pristatymai, parodos, seminarai.

Varėnos rajono savivaldybėje veikia Varėnos kultūros centras, kuriam priklauso 18 filialų. Pagrindinės kultūros centro veiklos kryptys: gyventojų kultūrinių poreikių tenkinimas; mėgėjų meninės kūrybos skatinimas; profesionalaus meno propagavimas ir sklaida; etninės kultūros globa ir sklaida; kino filmų demonstravimas; metodinės paramos teikimas kultūros centro filialams kaimuose; rajono kultūrinių renginių inicijavimas ir organizavimas; švietėjiškos pramoginės veiklos plėtojimas; kultūrinių programų projektų rengimas ir jų įgyvendinimas.

Nuo 2010 m. Varėnoje veikia Varėnos rajono savivaldybės Visuomenės sveikatos biuras. Pagrindinis Biuro veiklos tikslas –  užtikrinti Varėnos rajono gyventojams prieinamas, tinkamas, laiku suteiktas ir kokybiškas visuomenės sveikatos priežiūros paslaugas, kurios padėtų mažinti gyventojų sergamumą, mirtingumą, neįgalumą, profilaktiškai apsaugotų nuo dažniausiai paplitusių sveikatos sutrikimų, sudarytų sąlygas stiprinti  ir saugoti sveikatą. Biuro veiklos sritys: visuomenės sveikatos stebėsena; vaikų ir moksleivių pirminė visuomenės sveikatos priežiūra; visuomenės sveikatos stiprinimas ir ugdymas; neformalus sveikatos ugdymas ir mokymas.

2013 m. spalio 9d. įkurta asociacija Varėnos Trečiojo amžiaus universitetas (Varėnos TAU). Šiais mokslo metais mokosi per 80 senjorų. Universitete veikia keturi fakultetai: Sveikos gyvensenos, Turizmo, Kalbų ir Menų.

Universitetas naudojasi Varėnos švietimo centro patalpomis, glaudžiai bendradarbiauja su Švietimo centru, Švietimo centro Turizmo ir verslo informacijos skyriumi, Varėnos rajono savivaldybės Visuomenės sveikatos biuru.

Kiti neformaliojo suaugusiųjų švietimo teikėjai rajone: Nevyriausybinės organizacijos (NVO), Varėnos rajono vietos veiklos grupė (VVG), Alytaus visuomenės sveikatos centro Varėnos skyrius.

\_\_\_\_\_\_\_\_\_\_\_\_\_

**VARĖNOS RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI**

**VEIKSMŲ PLANAS 2016 METAMS**

**Teisinis pagrindas:**

- Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalis;

- Lietuvos Respublikos švietimo ir mokslo ministro 2014 m. spalio 9 d. įsakymas Nr. V-893 „Dėl neformaliojo suaugusiųjų švietimo plėtros 2014–2016 metų veiksmų plano patvirtinimo“.

Veiksmų plano paskirtis – siekti nuoseklios ir tarpinstituciniu susitarimu grįstos neformaliojo suaugusiųjų švietimo plėtros, sudarančios sąlygas Varėnos rajono suaugusiųjų mokymuisi visą gyvenimą.

**Tikslas**. Sukurti mokymosi visą gyvenimą pasiūlos ir paklausos sistemą, kuri sudarytų sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.

Veiksmų plano uždaviniai:

- sudaryti sąlygas suaugusiems asmenims įgyti bendrąsias kompetencijas bei formuoti jų teigiamas mokymosi visą gyvenimą nuostatas, plėtojant formaliojo ir neformaliojo švietimo galimybes;

- sudaryti palankesnes finansines sąlygas suaugusiųjų dalyvavimui mokymosi visą gyvenimą veiklose.

|  |  |  |  |  |  |
| --- | --- | --- | --- | --- | --- |
| Eil. Nr. | Tikslai, uždaviniai, priemonės ir veiksmai (veiklos sritys) | Savivaldybės biudžeto lėšos eurais | ES struktūrinių fondų ir bendrojo finansavimo lėšos eurais | Kiti šaltiniai  lėšos eurais | Programas/projektus vykdančioji institucija |
| 2016 m. | 2016 m. | 2016 m. |
|  | Tikslas: Sukurti mokymosi visą gyvenimą pasiūlos ir paklausos sistemą, kuri sudarytų sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui. | | | | |
|  | 1.Uždavinys: Sudaryti sąlygas suaugusiems asmenims įgyti bendrąsias kompetencijas bei formuoti jų teigiamas mokymosi visą gyvenimą nuostatas, plėtojant formaliojo ir neformaliojo švietimo galimybes | | | | |
|  | 1.1.1. Rengti ir įgyvendinti bendrųjų kompetencijų programas suaugusiesiems savivaldybėje | iš įstaigai skirtų lėšų |  | 8250 | Varėnos švietimo centras |
| iš įstaigai skirtų lėšų |  |  | Varėnos rajono savivaldybės viešoji biblioteka |
|  |  | 150 | Asociacija Varėnos trečiojo amžiaus universitetas |
| iš įstaigai skirtų lėšų |  |  | Varėnos kultūros centras |
| iš įstaigai skirtų lėšų |  |  | Varėnos rajono savivaldybės visuomenės sveikatos biuras |
| iš projektams skirtų lėšų |  |  | NVO, VVG |
|  | 1.1.2. Įgyvendinti neformaliojo švietimo programas, skirtas trečiojo amžiaus universitetui |  |  | 350 | Varėnos švietimo centras |
| Asociacija Varėnos trečiojo amžiaus universitetas |
|  | 1.1.3. Įgyvendinti neformaliojo švietimo programas, skirtas saviraiškos galimybėms, meninei kompetencijai ugdyti | iš įstaigai skirtų lėšų |  | 500 | Varėnos švietimo centras |
| iš įstaigai skirtų lėšų |  |  | Varėnos kultūros centras |
|  | 1.1.5. Skatinti suaugusiuosius mokytis visą gyvenimą, kuriant ir įgyvendinant pozityvios tėvystės mokymo/ugdymo programas | iš kompleksinei pagalbai skirtų lėšų |  |  | Varėnos švietimo centras |
|  | 1.2. Priemonė:  Remti informacinės sklaidos, skirtos motyvuoti suaugusius mokytis visą gyvenimą, iniciatyvas |  |  |  |  |
|  | 1.2.1. Vykdyti suaugusiųjų mokymosi motyvacijos didinimo informacines kampanijas žiniasklaidos priemonėse | iš įstaigai skirtų lėšų |  |  | Varėnos rajono savivaldybės administracija |
|  | 1.2.2. Remti suaugusiųjų švietimo savaitės iniciatyvą | iš įstaigai skirtų lėšų |  | 500 | Varėnos švietimo centras |
|  | 2. Uždavinys: Sudaryti palankesnes finansines sąlygas suaugusiųjų dalyvavimui mokymosi visą gyvenimą veiklose | | | | |
|  | 2.1. Priemonė:  Koordinuoti tarpinstitucinį bendradarbiavimą suaugusiųjų mokymosi visą gyvenimą srityje | iš įstaigai skirtų lėšų |  |  | Varėnos rajono savivaldybės administracija |
|  | 2.2. Priemonė:  Sukurti paskatas ir sąlygas bei naujus finansavimo mechanizmus mažiau besimokančių/motyvuotų suaugusiųjų įsitraukimui į suaugusiųjų neformaliojo švietimo veiklas | iš įstaigai skirtų lėšų |  |  | Varėnos rajono savivaldybės administracija  Varėnos švietimo centras |
|  | 2.2.1. Įdiegti naujus finansavimo modelius suaugusiųjų neformaliajam švietimui prieinamus miesto bei kaimo gyventojams |  |  |  | Varėnos rajono savivaldybės administracija,  Varėnos švietimo centras |
|  | 2.2.2. Dalyvauti tarptautiniuose ir nacionaliniuose mokymosi visą gyvenimą ir suaugusiųjų švietimo tyrimuose ir projektuose |  |  | 100 | Varėnos švietimo centras |
| iš įstaigai skirtų lėšų |  |  | Kitos institucijos, vykdančios neformalųjį suaugusiųjų švietimą |
|  | 2.2.3. Sudaryti sąlygas jaunimo (18-29 metų) saviraiškai ir karjeros planavimui vykdant Atviro jaunimo centro veiklą. | 58126 | 40140 |  | Varėnos švietimo centras |
|  |  |  | Varėnos rajono savivaldybės viešoji biblioteka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_